ค่ำๆ ถึงดึกไม่มีอะไรกิน นึกถึงร้านนี้ ข้าวต้มริมทางสามกอง เป็นร้านที่ได้เจอโดยบังเอิญ ด้วยความที่ไปต่างจังหวัดส่วนใหญ่ ถ้าไม่ใช่พื้นที่ท่องเที่ยว ก็จะปิดไฟมืดกันหมด แต่ตอนนั้นหิวมาก แล้วเดินมาพบร้านนี้เข้าพอดี นับว่าเลือกไม่ผิด เป็นอาหารพื้นเมือง 
>> ที่จอดรถ คงต้องจอดริมถนน หรือในซอย
>> สถานที่ใกล้เคียง ใกล้ที่พัก blu monkey hotel (โฆษณาให้เค้าอีก) 
>> การบริการ อาจจะช้าปรุง และเสริฟ ช้าไปสักนิด สำหรับความรู้สึกของนักเดินทางหิวโซ
>> อาหารที่แนะนำ ปลาทรายทอดขมิ้น เนื้อปลาทรายตัวเรียวอ้วน กรอบๆ หอมสมุนไพรขมิ้นชัดเลย
ต้มจืดตำลึง อาจจะเป็นเมนูต้มจืดง่ายๆ แต่มันเริ่ดเลยค่า หมูสับเค้า หมูเน้นๆ พริกไทยเข้มๆ
ผักเหมียงกุ้งเสียบ อร๊ายยย กรี๊ด กับรสชาติกุ้งเสียบ มันเป็นกุ้งพอดีอ่ะ คือรู้สึกได้ว่าคือกุ้ง (ไม่ใช่กุ้งแห้งตัวเล็กๆ) กรอบ เค็มๆ กินเพลิน เข้ากันดีกับผักเลย และอีกเมนูนึง
น้ำพริกกุ้งเสียบ เป็นครั้งแรกที่ได้ชิม น้ำพริกรสชาติคล้ายน้ำพริกปลาทูภาคกลาง ที่สำคัญ ผักที่นี่เค้าสดมากๆ